b'\n_START_ARTICLE_\nPremer\n_START_PARAGRAPH_\nV geometriji je premer kroga vsaka daljica, ki gre skozi sredi\xc5\xa1\xc4\x8de in ima kraji\xc5\xa1\xc4\x8di na kro\xc5\xbenici. Premer kroga je hkrati tudi najdalj\xc5\xa1a tetiva kroga. Izraz premer lahko pomeni s\xc3\xa1mo daljico, lahko pa tudi dol\xc5\xbeino te daljice. Premer se po navadi ozna\xc4\x8di s \xc4\x8drko d. Dol\xc5\xbeina premera je dvakratna dol\xc5\xbeina polmera: d\xc2\xa0=\xc2\xa02r._NEWLINE_Za konveksni lik v ravnini predstavlja premer najve\xc4\x8djo mo\xc5\xbeno razdaljo med dvema to\xc4\x8dkama oziroma med dvema vzporednima tangentama lika.\n_START_SECTION_\nZnak za premer kroga\n_START_PARAGRAPH_\nZnak za premer je podoben pre\xc4\x8drtani ni\xc4\x8dli. Kodiranje Unicode ima za ta znak znak 8960 (\xc5\xa1estnajsti\xc5\xa1ko 2300), v HTML zapisan kot  \xe2\x8c\x80 ali \xe2\x8c\x80. Prikaz znaka je odvisen od name\xc5\xa1\xc4\x8denih pisav._NEWLINE_\xc4\x8cetudi sta prakti\xc4\x8dno enaka, znaka za premer ne smemo zamenjati za znak, ki ozna\xc4\x8duje prazno mno\xc5\xbeico. Znak (\xc3\x98, \xc3\xb8) je zelo podoben gr\xc5\xa1ki \xc4\x8drki \xce\xa6; od tod tudi izraz za premer (\xc5\xa1e posebno v tehniki): fi.'